turjo4nis/wikipedia-bn-dump-20250701 huggingface dataset:
ইন্ডিপেন্ডেন্ট স্পিরিট পুরস্কার

ইন্ডিপেন্ডেন্ট স্পিরিট পুরস্কার (ইংরেজি: Independent Spirit Awards) যা মূলত ফিন্‌ডি (FINDIE) বা Friends of Independents Awards (স্বাধীন পুরস্কারের বন্ধু) নামে পরিচিত, একটি মার্কিন চলচ্চিত্র পুরস্কার। ১৯৮৪ সালে এই পুরস্কারটি দেওয়া শুরু হয়। পুরস্কারটি স্বাধীন চলচ্চিত্র প্রতি উৎসর্গকৃত।.

বিজয়ীদেরকে একটি অ্যাক্রিলিক কাচের তৈরি পিরামিড দেওয়ার মাধ্যমে পুরস্কৃত করা হতো, কিন্তু ২০০৬ সাল থেকে চূড়োয় বসে পাখা মেলে থাকা একটি পাখিকে ট্রফি হিসেবে প্রদান করা হচ্ছে। ১৯৮৬ সালে এই পুরস্কারটি পুনঃনামকরণ করা হয় ইন্ডিপেন্ডেন্ট স্পিরিট পুরস্কার। ফিল্ম ইন্ডিপেন্ডেন্ট নামক একটি অলাভজনক সংগঠনটি এই পুরস্কার প্রদান করে। সাধারণত ক্যালিফোর্নিয়ার সান্তা মনিকার সমুদ্র বালুতটে এই পুরস্কার প্রদান করা হয়। প্রথম দিকে এটি একাডেমি পুরস্কার প্রদানের আগের দিন প্রদান করা হতো, কিন্তু ১৯৯৯ সাল থেকে এটি একাডেমি পুরস্কার প্রদানের দিনটির আগের শনিবারে প্রদান করা হচ্ছে। পুরস্কার প্রদান অনুষ্ঠানটি ইন্ডিপেন্ডেন্ট ফিল্ম প্রতিষ্ঠানটির নিজস্ব টিভি চ্যানেল ইন্ডিপেন্ডেন্ট ফিল্ম চ্যানেল-এর মাধ্যমে সরাসরি প্রচার করা হয়।

২০০৯ সালের ইন্ডিপেন্ডেন্ট স্পিরিট পুরস্কারটি দেওয়া হয়েছে ২১ ফেব্রুয়ারি।

পুরস্কারের বিভাগ 
 সেরা চলচ্চিত্র
 সেরা পরিচালক
 সেরা প্রথম ফিচার
 সেরা অভিনেত্রী
 সেরা অভিনেতা
 সেরা পার্শ্ব অভিনেত্রী
 সেরা পার্শ্ব অভিনেতা
 সেরা চিত্রনাট্য
 সেরা প্রথম চিত্রনাট্য
 সেরা বিদেশি চলচ্চিত্র
 সেরা প্রামাণ্যচিত্র
 সেরা চিত্রগ্রহণ

তথ্যসূত্র

বহিঃসংযোগ 
 
 Film Independent
 Independent Spirit Awards  at Internet Movie Database

 
মার্কিন চলচ্চিত্র পুরস্কার
১৯৮৪-এ মার্কিন যুক্তরাষ্ট্রে প্রতিষ্ঠিত
ন্যাশনাল বোর্ড অব রিভিউ

ন্যাশনাল বোর্ড অফ রিভিউ অফ মোশন পিকচার্স () প্রতিষ্ঠিত হয় ১৯০৯ সালে যুক্তরাষ্ট্রের নিউ ইয়র্ক সিটিতে। চলচ্চিত্র আবিস্কারের মাত্র ১৩ বছর পর চলচ্চিত্র বিষয়ক এই সংস্থাটির জন্ম। সংস্থাটির জন্মের পেছনে কারণ হিসেবে ছিলো ১৯০৮ সালের বড়দিনের প্রাক্কালে তৎকালীন নিউ ইয়র্ক সিটির মেয়র জর্জ বি. ম্যাকলেল্যান, জুনিয়রের চলচ্চিত্র প্রদশর্নীর অনুমতি বাতিলের বিরুদ্ধে প্রতিবাদ করা। মেয়র, যিনি ছিলেন আমেরিকার গৃহযুদ্ধের যুদ্ধ করা এক জেনারেলের পুত্র, বিশ্বাস করতেন এই নতুন আবিস্কারটি সম্প্রদায়ের নীতির সাথে খাপ খায় না। নিজেদের মত প্রকাশের সাংবিধানিক অধিকার রক্ষায়, হল মালিক মারকাস লো, এবং চলচ্চিত্র পরিবেশকরা দ্য পিপল'স ইন্সটিটিউটের কুপার ইউনিয়নে একত্রিত হয়ে নিউ ইয়র্ক বোর্ড অফ মোশন পিকচার সেন্সরশিপ সংগঠনটির গোড়াপত্তন করেন। পরবর্তীকালে "সেন্সরশিপ" শব্দটি বাদ দিয়ে সংগঠনটির নতুন নামকরণ করা হয়, ন্যাশনাল বোর্ড অফ রিভিউ অফ মোশন পিকচার্স।

সদ্য সৃষ্ট এই শিল্পের বিভিন্ন কলাকুশলীদের স্বীকৃতি দেবার মাধ্যমে এটিকে উৎসাহিত করাই ছিলো এই সংগঠনের কাজ। সেই সাথে আমেরিকার সাংষ্কৃতিক জীবনে এই শিল্পকে ছড়িয়ে দেওয়া। আস্তে আস্তে এই সংগঠনটি মৌখিকভাবে নতুন চলচ্চিত্রের মুক্তি পাবার স্থান হিসেবে পরিণত হয়। ১৯১৬ থেকে ১৯৫০ এর দশক পর্যন্ত প্রায় ১০০০ চলচ্চিত্রে "Passed by the National Board of Review" বা "ন্যাশনাল বোর্ড অফ রিভিউ কর্তৃক অনুমোদিত" ট্যাগটি ব্যবহৃত হয়েছিলো।

তথ্যসূত্র

বহিঃসংযোগ 
 National Board of Review of Motion Pictures - official website.

মার্কিন চলচ্চিত্র পুরস্কার
ন্যাশনাল বোর্ড অব রিভিউ পুরস্কার
আন্তোনেল্লো ভেনদিত্তি

আন্তোনেল্লো ভেনদিত্তি (; জন্ম: ৮ মার্চ, ১৯৪৯)  একজন ইতালীয় গায়ক ও গীতিকার, যিনি ১৯৭০-এর দশকে লেখা কিছু সামাজিক আবহ সঙ্গীত গেয়ে প্রখ্যাতি লাভ করেন।

জীবনী 
আন্তোনেল্লো ভেনদিত্তির জন্ম ইতালির রাজধানী রোমে।  তার বাবা ছিলেন পেশায় একজন পুলিশ কমিশনার, পরবর্তীতে পদন্নোতি প্রাপ্ত হয়ে তিনি রোমের পুলিশ বিভাগের উপ-প্রধান কর্মকর্তা হয়েছিলেন।

কিশোর বয়স থেকেই তিনি পিয়ানো বাজানো শেখা শুরু করেন, এবং ১৯৭০-এর দশকে ফ্রান্সিসকো ডি গ্রেগর ও জর্জিয় লো কাসিওর সাথে রোমের ফক স্টুডিওতে তার সঙ্গীত জীবনের অভিষেক ঘটে।  তার প্রথম অ্যালবামটি ছিলো ১৯৭২ সালে মুক্তিপ্রাপ্ত; এবং নাম ছিলো এলপি। এটি ছিলো একটি মিশ্র অ্যালবাম। এটি ব্যাবসায়িকভাব স্বল্প সফলতা লাভ করে। ভেনেডিত্তি মূলত পরিচিত তার সামাজিক বিভিন্ন ক্ষেত্রে তার দৃঢ়তা, ও সুন্দর কণ্ঠের জন্য। তার বিভিন্ন সামাজিক থিম সঙ্গীতের মধ্যে উদাহরণস্বরূপ বলা যায় থিওরিয়াস ক্যাম্পাস বা নিজ শহরের জন্য ভালোবাসা।

তথ্যসূত্র 

১৯৪৯-এ জন্ম
জীবিত ব্যক্তি
ইতালীয় সঙ্গীতশিল্পী
ইতালীয় গীতিকার
ইতালীয় রোমান ক্যাথলিক
মিট লোফ

মাইকেল লি অ্যাডে (ইংরেজি: Michael Lee Aday) (জন্ম: ২৭ সেপ্টেম্বর, ১৯৪৭), যিনি মিট লোফ ও মিট লোফ অ্যাডে নামে বেশি পরিচিত, একজন মার্কিন রক গায়ক, এবং অভিনেতা। তার জন্ম নাম ছিলো মারভিন লি অ্যাডে। তিনি বিখ্যাত তার সৃষ্ট অ্যালবাম ব্যাট আউট অফ হেল  ত্রয়ীর জন্য। এই অ্যালবাম ত্রয়ী বিশ্বব্যাপী ৪ কোটি কপি বিক্রি হয়েছে। অ্যালবাম মুক্তির ৩০ বছর পরেও এখনও প্রতি বছর এই অ্যালবামটি ২ লক্ষ কপি করে বিক্রি হচ্ছে, এবং নয় বছর ধরে এটি চার্টে অবস্থান করছে।

যদি ব্যাট আউট অফ হেল ত্রয়ীর প্রথম ও দ্বিতীয় অ্যালবামটির সাফল্য ঈর্ষণীয় এবং এ দুটি অ্যালবাম তাকে গ্র্যামি পুরস্কার এনে দেয়, তবুও যুক্তরাষ্ট্রে খ্যাতি বা জনপ্রিয়তা তৈরি করতে যথেষ্ট বেগ পেতে হয়। অন্যদিকে ইউরোপে মিট লোফের পরিচয় একজন আইকনিক সংস্কৃতিকর্মী রূপে, বিশেষ করে যুক্তরাজ্যে, যেখানে তার র‌্যাঙ্কিং ২৩ নম্বর। এছাড়াও তিনি ভিএইচ১-এর ১০০ গ্রেটেস্ট আর্টিস্ট হার্ড রক-এ ৯৬তম অবস্থানে আছেন।

তথ্যসূত্র

বহিঃসংযোগ 
 দাপ্তরিক ওয়েবসাইট
 

১৯৪৭-এ জন্ম
মার্কিন চলচ্চিত্র অভিনেতা
মার্কিন সঙ্গীতশিল্পী
মার্কিন গীতিকার
২১শ শতাব্দীর মার্কিন অভিনেতা
এরিস্টা রেকর্ডসে্র শিল্পী
আটলান্টিক রেকর্ডসের শিল্পী
২১শ শতাব্দীর মার্কিন সঙ্গীতশিল্পী
এপিক রেকর্ডসের শিল্পী
টেক্সাসের সঙ্গীতশিল্পী
এমসিএ রেকর্ডসের শিল্পী
ভার্জিন রেকর্ডসের শিল্পী
২০২২-এ মৃত্যু
২০শ শতাব্দীর মার্কিন অভিনেতা
২০শ শতাব্দীর মার্কিন সঙ্গীতশিল্পী
মার্কিন গায়ক
মার্কিন টেলিভিশন অভিনেতা
মার্কিন খ্রিস্টান
গ্র্যামি পুরস্কার বিজয়ী
টেক্সাসের অভিনেতা
ডালাসের সঙ্গীতজ্ঞ
মার্কিন আপাতবাস্তব টেলিভিশন অনুষ্ঠানে অংশগ্রহণকারী
দ্য লেমনহেডস

দ্য লেমনহেডস (ইংরেজি: The Lemonheads) হচ্ছে অল্টারনেটিভ রক ভিত্তিক একটি মার্কিন রক ব্যান্ড। ১৯৮৬ সালে গিটারিস্ট ও গায়ক এভান ডান্ডো এটি প্রতিষ্ঠা করেন, যিনি এই ব্যান্ডের এখন পর্যন্ত একমাত্র স্থায়ী সদস্য।

দ্য লেমনহেডস-এর জনপ্রিয়তা বৃদ্ধি পায় ১৯৯২ সালে ইট'স আ শেইম অ্যাবাউট রয় অ্যালবামের মাধ্যমে। অ্যালবামাটি প্রযোজন, প্রকৌশল ও মিক্সিং করেছিলেন প্রযোজক ব্রুস রব, ডো, এবং জো। এই অ্যালবামাটি ব্যান্ডের সবচেয়ে ব্যবসাসফল অ্যালবাম হিসেবে পরিচয় লাভ করে। এছাড়াও এটাকে ধরা হয় অল্টারনেটিভ রক সঙ্গীতের অ্যালবামগুলোর মধ্যে সবচেয়ে ভালো।

তথ্যসূত্র

বহিঃসংযোগ 
 The Lemonheads official site
 Ben Deily official site
 The Lemonheads & Evan Dando fan site with lyrics
 Evan Dando & Lemonheads tribute CD
 "If I Could Talk I'd Tell You" music video

সাক্ষাৎকার 
 Debut EP's 20th anniversary retrospective
 Interview with Evan Dando on AOL Music
 Interview with former Lemonhead Corey Brennan

রকসঙ্গীত ব্যান্ড
আটলান্টিক রেকর্ডসের শিল্পী
ড্যানি আয়েলো

ড্যানিয়েল লুইস "ড্যানি" আয়েলো, জুনিয়র (ইংরেজি: Daniel Louis "Danny" Aiello, Jr.) (২০ জুন ১৯৩৩ – ১২ ডিসেম্বর ২০১৯) একজন মার্কিন অভিনেতা ছিলেন। তিনি অভিনয় করেছেন ওয়ানস আপন আ টাইম ইন আমেরিকা, রুবি, দ্য গডফাদা: পার্ট টু, হাডসন হক এর মতো চলচ্চিত্রে। ১৯৮৯ নালে স্পাইক লিয়ের চলচ্চিত্র ডু দ্য রাইট থিং-এ অভিনয় করে তিনি সেরা পার্শ্ব অভিনেতা হিসেবে একাডেমি পুরস্কারের মনোনয়ন লাভ করেছিলেন।

প্রাথমিক জীবন 
আয়েলো ছিলেন তার মা-বাবার ছয় সন্তানের মধ্যে সবচেয়ে ছোট। তার জন্ম হয় নিউ ইয়র্কের ম্যানহাটনে। তার মা-বাবা জাতিতে ছিলেন ইতালীয় আমেরিকান। আয়েলোর মা ফ্রান্সেস-এর জন্ম ইতালির নেপল্‌স-এ, এবং বাবা ড্যানিয়েল লুইস আয়েলো, সিনিয়র, ছিলেন একজন শ্রমিক। আয়েলোর মা অন্ধ হয়ে যাবার পর তার বাবাই সংসারটি চালিয়ে নিয়ে যাচ্ছিলেন। মাত্র ৭ বছর বয়সে আয়েলো ব্রনক্স ছেড়ে জেমস মনরো হাই স্কুলে পড়াশোনার উদ্দেশ্যে চলে যান।

মৃত্যু
ড্যানি আয়োলো ২০১৯ সালের ১২ নভেম্বর ৮৬ বছর বয়সে মৃত্যুবরণ করেন।

তথ্যসূত্র

বহিঃসংযোগ 
 
 
 প্রাতিষ্ঠানিক ওয়েবসাইট 

১৯৩৩-এ জন্ম
২০১৯-এ মৃত্যু
মার্কিন চলচ্চিত্র অভিনেতা
মার্কিন টেলিভিশন অভিনেতা
২১শ শতাব্দীর মার্কিন অভিনেতা
ইতালীয় বংশোদ্ভূত মার্কিন ব্যক্তি
ম্যানহাটনের ব্যক্তি
২০শ শতাব্দীর মার্কিন অভিনেতা
নিউ জার্সির অভিনেতা
মার্কিন মঞ্চ অভিনেতা
মার্কিন কণ্ঠাভিনেতা
ডেভিড ডুকভ্‌নি

ডেভিড উইলিয়াম ডুকভ্‌নি (; জন্ম: ৭ আগস্ট ১৯৬০) একজন মার্কিন অভিনেতা। তিনি দি এক্স-ফাইল্‌স-এ এফবিআই স্পেশাল এজেন্ট ফক্স মাল্ডার চরিত্রে, এবং ক্যালিফোর্নিকেশন-এ হ্যাংক মুডি চরিত্র অভিনয় করে দুইবার গোল্ডেন গ্লোব পুরস্কার জয় করেন।

প্রাথমিক জীবন 
ডুকভ্‌নির জন্ম মার্কিন যুক্তরাষ্ট্রের নিউ ইয়র্ক অঙ্গরাজ্যের নিউ ইয়র্ক শহরে। তার মা মার্গারেট ছিলেন একজন স্কুল প্রশাসক ও শিক্ষক, এবং বাবা অ্যামরাম ডুকভ্‌নি (১৯৯৭-২০০৩) মার্কিন ইহুদী কমিটির হয়ে প্রচারকের কাজ করতেন। ডেভিড ডুকভ্‌নির দাদা-দাদী ছিলেন যথাক্রমে বেলারুশের মিনস্ক, এবং পোল্যান্ডের ওয়ারশ থেকে আসা ইহুদি। ডুকভ্‌নির মা স্কটল্যান্ড থেকে আমেরিকায় অভিবাসী হন।

পড়াশোনা 
ডুকভ্‌নি তার স্নাতোকোত্তর ডিগ্রি লাভ করেন ইংরেজি সাহিত্যে, আমেরিকার ইয়েল ইউনিভার্সিটি থেকে, এবং এর পর পরই তিনি তার পোস্ট ডক্টোরাল থিসিস পিএইচডি শুরু করেন, যা এখনো সম্পূর্ণ হয় নি। তার গবেষণার বিষয় হচ্ছে Magic and Technology in Contemporary Poetry and Prose বা তুলনামূলক কাব্য ও গদ্য সাহিত্যে যাদু ও প্রযুক্তি।

তথ্যসূত্র

বহিঃসংযোগ 

 
 
 Duchovny's blog for Trust The Man https://web.archive.org/web/20070609164101/http://www2.foxsearchlight.com/trusttheman/blog/
 Extended Interview with David Duchovny: on The X-Files and Writing/Directing the Episodes "The Unnatural" and "Hollywood A.D.", Cinefantastique, April 2002.
 Washington Post Interview with David Duchovny, April 2007 David Duchovny and the Drama of Television
 The Truth About David Duchovny: An Interview by Gillian Anderson, USAWeekend.com, May 26, 2000

১৯৬০-এ জন্ম
জীবিত ব্যক্তি
মার্কিন চলচ্চিত্র অভিনেতা
মার্কিন টেলিভিশন অভিনেতা
২১শ শতাব্দীর মার্কিন অভিনেতা
অল্টারনেটিভ রক সঙ্গীতশিল্পী
আপার ইস্ট সাইডের ব্যক্তি
ইউক্রেনীয় ইহুদি বংশোদ্ভূত মার্কিন ব্যক্তি
স্কটিশ বংশোদ্ভূত মার্কিন ব্যক্তি
২০শ শতাব্দীর মার্কিন অভিনেতা
পোলীয় ইহুদি বংশোদ্ভূত মার্কিন ব্যক্তি
রুশ ইহুদি বংশোদ্ভূত মার্কিন ব্যক্তি
মার্কিন টেলিভিশন পরিচালক
গোল্ডেন গ্লোব পুরস্কার (সেরা অভিনেতা - নাট্য টিভি ধারাবাহিক) বিজয়ী
গোল্ডেন গ্লোব পুরস্কার (সেরা অভিনেতা - সঙ্গীতধর্মী বা হাস্যরসাত্মক টিভি ধারাবাহিক) বিজয়ী
নিউ ইয়র্ক শহরের চলচ্চিত্র পরিচালক
নিউ ইয়র্ক শহরের অভিনেতা
ফায়ার আইল্যান্ডের ব্যক্তি
প্রিন্সটন বিশ্ববিদ্যালয়ের প্রাক্তন শিক্ষার্থী
ইহুদি সঙ্গীতশিল্পী
দ্য ওয়াশিংটন পোস্ট

দ্য ওয়াশিংটন পোস্ট () মার্কিন যুক্তরাষ্ট্রের ওয়াশিংটন ডি.সি. শহরের সবচেয়ে পুরনো ও সর্বাধিক সার্কুলেশনবিশিষ্ট ইংরেজি দৈনিক পত্রিকা। ১৮৭৭ সাথে এটি প্রতিষ্ঠিত হয়। যুক্তরাষ্ট্রের রাজধানীতে অবস্থিত হওয়ায় মার্কিন রাজনীতি ও বৈদেশিক সম্পর্কের ব্যাপারে এই পত্রিকাটির যথেষ্ট প্রভাব বিদ্যমান। জাতীয় পর্যায়ে প্রকাশিত পত্রিকা না হলেও ওয়াশিংটন পোস্ট-কে একটি "প্রামাণিক সংবাদপত্র" (Newspaper of record  হিসেবে গণ্য করা হয়। ওয়াশিংটন ডি.সি. অঞ্চল, এবং ম্যারিল্যান্ড ও ভার্জিনিয়া অঙ্গরাজ্যে পত্রিকাটির সংস্করণ বের হয়।

পত্রিকাটির ফরম্যাট ব্রডশিট। এতে রঙিন ও সাদা-কালো উভয় ধরনের ছবিই প্রকাশিত হয়। পত্রিকাটির বিভিন্ন অংশগুলোর মধ্যে আছে প্রধান অংশ যা প্রথম পাতা নিয়ে গঠিত। এরপর আছে আন্তর্জাতিক, ব্যবসা-বাণিজ্য, রাজনীতি, এবং সম্পাদকীয় ও মতামত। এছাড়াও থাকে আঞ্চলিক সংবা, খেলাধুলা, ফ্যাশন, এবং সাংষ্কৃতিক খবরাদি। রবিবারের সংস্করণে আরো বর্ধিতভাবে বিভিন্ন অংশ সন্নিবেশিত হয়। যেমন: ট্রাভেল কমিক্‌স, টিভি সাপ্তাহিক, এবং ওয়াশিংটন পোস্ট ম্যাগাজিন। ওয়াশিংটন পোস্ট হচ্ছে দ্য ওয়াশিংটন পোস্ট কোম্পানির একটি অংশ, যার অধীনস্থ অন্যান্য কোম্পানিগুলোর মধ্যে আছে ওয়াশিংটন পোস্ট মিডিয়া, ওয়াশিংটন পোস্ট ডিজিটাল, এবং ওয়াশিংটন পোস্ট ডট কম।

১৯৯১ সালে লিওনার্ড ডাওনি জুনিয়রকে নির্বাহী সম্পাদক হিসেবে স্থলাভিষিক্ত করার পর থেকে পত্রিকাটি ২৫ বার পুলিৎজার পুরস্কার জয় করেছে। ২০০৮ সালে এটি ৮টি একক পুলিৎজার পুরস্কার লাভ করে, যা কোন পত্রিকার এক বছরে দ্বিতীয় সর্বোচ্চ সংখ্যক পুলিৎজার জয়ের উদাহরণ।

তথ্যসূত্র

বহিঃসংযোগ 
 Official website
 Corporate website
 Timeline of the history of The Washington Post
 Scott Sherman, Columbia Journalism Review, May 2002, "Donald Graham's Washington Post"
 Video Interview with then-Baghdad Bureau Chief Rajiv Chandrasekaran
 Jaffe, Harry. "Post Watch: Family Dynasty Continues with Katharine II", Washingtonian, February 26 2008.

ওয়াশিংটন ডিসির সংবাদপত্র
পিবডি পুরস্কার বিজয়ী
দ্য ওয়াশিংটন পোস্ট
১৮৭৭-এ ওয়াশিংটন ডিসিতে প্রতিষ্ঠিত
২০১৩-এর অধিগ্রহণ ও একত্রীকরণ
মার্কিন যুক্তরাষ্ট্রের দৈনিক সংবাদপত্র
মার্কিন যুক্তরাষ্ট্রের জাতীয় সংবাদপত্র
পিবডি পুরস্কার বিজয়ী ওয়েবসাইট
পডকাস্টিং কোম্পানি
১৮৭৭-এ প্রতিষ্ঠিত সংবাদপত্র
পুলিৎজার পুরস্কার বিজয়ী সংবাদপত্র
জনসেবায় পুলিৎজার পুরস্কার বিজয়ী
জাতীয় প্রতিবেদনে পুলিৎজার পুরস্কার বিজয়ী
ফিনিক্স, অ্যারিজোনা

ফিনিক্স () হচ্ছে যুক্তরাষ্ট্রের অ্যারিজোনা অঙ্গরাজ্যের রাজধানী, ও সবচেয়ে বড় শহর। সেই সাথে এটি জনসংখ্যার দিক দিয়ে যুক্তরাষ্ট্রের পঞ্চম বৃহত্তম শহর। এখানে বাস করেন প্রায় ১৫,৬৭,৯২৪ জন মানুষ, যা ফিনিক্স মেট্রোপলিটান এলাকা, দ্য ভ্যালি অফ দ্য সান (বাংলা সূর্য উপত্যকা) নামে পরিচিত। মেট্রোপলিটান শহর বা মহানগরীর ভিত্তিতে এটি যুক্তরাষ্ট্রের ১২তম বৃহৎ নগরাঞ্চল। এছাড়ও ভূমির দিক থেকে এটি যুক্তরাষ্ট্রের অন্যতম বৃহৎ একটি অঞ্চল।

ফিনিক্স শহরের গোড়াপত্তন ঘটে ১৮৬৮ সালে, অ্যারিজোনার সল্ট রিভার নদীর অববাহিকায়। ১৮৮১ সালে এটি শহরের মর্যাদা লাভ করে। এটি পরবর্তীকালে উত্তর আমেরিকার সাথে একটি প্রধান যোগসূত্র হিসেবে আত্মপ্রকাশ করে। এছাড়াও যুক্তরাষ্ট্রের দক্ষিণ পশ্চিমাঞ্চলীয় অঞ্চলগুলোর আর্থনৈতিক, সাংস্কৃতিক কেন্দ্র হিসেবেও এই শহরটি গুরুত্বপূর্ণ। এখান থেকে অনেক প্রভাবশালী মার্কিন রাজনীতিক দেশের রাজনীতি ও নীতিনির্ধারণী পর্যায়ে অবদান রেখেছেন। এর মধ্যে আছে, ব্যারি গোল্ডওয়াটার, উইলিয়াম রেনকুইস্ট, জন ম্যাককেইন, জ্যানেট নেপোলিটানো, ও কার্ল হেইডেন। এই শহরের বসবাসকারীদের ফিনিশিয়ান্‌স (Phoenicians) নামে অভিহিত করা হয়।

তথ্যসূত্র

বহিঃসংযোগ 
 রাজ্য সরকারের দাপ্তরিক ওয়েবসাইট 
 গ্রেটার ফিনিক্স চেম্বার অব কমার্স  (বৃহত্তর ফিনিক্স ব্যবসায় সমিতি)
 গ্রেটার ফিনিক্স কনভেনশন এন্ড ভিজিটরস ব্যুরো (বৃহত্তর ফিনিক্স সম্মেলন ও দর্শনার্থী দপ্তর)
 ফিনিক্স গণগ্রন্থাগার
 দ্য অ্যারিজোনা রিপাবলিক — ফিনিক্স অঞ্চলের দৈনিক পত্রিকা

মার্কিন যুক্তরাষ্ট্রের শহর
অ্যারিজোনা
সিসিলি

সিসিলি ( ;  , ) হল ভূমধ্যসাগরের সর্ববৃহৎ দ্বীপ। এটি পার্শ্ববর্তী ছোট ছোট দ্বীপসমূহ নিয়ে ইতালির একটি সাংবিধানিক স্বায়ত্তশাসিত অঞ্চল, যা সিসিলিয়ান অঞ্চল নামে পরিচিত।

সিসিলি ইতালীয় উপদ্বীপের দক্ষিণে, ভূমধ্যসাগরের মাঝ বরাবর অবস্থিত,  যা মূল ভূখণ্ড থেকে মেসিনার সংকীর্ণ স্ট্রেইট দ্বারা পৃথক হয়েছে। এর অধিকাংশ ভূমি মাউন্ট এটনের, যা ইউরোপের সবচেয়ে উচুঁ ও সক্রিয় আগ্নেয়গিরি  এবং পৃথিবীর সর্বাধিক সক্রিয় আগ্নেয়গিরির একটি, বর্তমানে যার উচ্চতা হল ১০,২৯২ ফুট (৩,৩২৯ মিটার)। এ দ্বীপটিতে ভূমধ্যসাগরীয় আবহাওয়া ও জলবায়ু বিরাজমান।

সিসিলির রয়েছে উন্নত ও সমৃদ্ধ সাংস্কৃতিক ঐতিহ্য বিশেষকরে স্থাপত্য, সঙ্গীত, সাহিত্য, রন্ধন বিষয়ে।

রাজনীতি

প্রশাসনিক বিভাগ 
সিসিলি প্রশাসনিকভাবে নয়টি প্রদেশে বিভক্ত, যেগুলোর নাম তাদের রাজধানীর নামে নামকরণ করা হয়েছে অর্থাৎ প্রদেশ ও প্রদেশের রাজধানীর নাম একই। পাশ্ববর্তী ছোট ছোট দ্বীপসমুহ এসব সিসিলীয় প্রদেশের অংশ;

তথ্যসূত্র

বহিঃসংযোগ
 (en)  Piccolo, Salvatore (2018). Bronze Age Sicily. Ancient History Encyclopedia.

সিসিলি
ইতালির প্রদেশ
ইতালির স্বায়ত্বশাসিত অঞ্চল
ইউরোপের প্রাক্তন রাষ্ট্র
ইতালির দ্বীপ
ভূমধ্যসাগরীয় অঞ্চল
ভূমধ্যসাগরীয় দ্বীপ
ইতালির প্রশাসনিক অঞ্চল
শওকত আজিজ

শওকত আজিজ (উর্দু ভাষায়: شوکت عزیز), (জন্ম: ৬ মার্চ, ১৯৪৯) একজন পাকিস্তানি অর্থনীতিবিদ, পুঁজিপতি, রাজনীতিবিদ। তিনি ২০০৪ থেকে ২০০৭ সাল পর্যন্ত পাকিস্তানের প্রধানমন্ত্রী হিসেবে দায়িত্ব পালন করেছেন। ৬ নভেম্বর ১৯৯৯ সালে তিনি পাকিস্তান মুসলিম লিগ কর্তৃক অর্থমন্ত্রী নিসেবে নিয়োগ পান এবং ১৫ নভেম্বর ২০০৭ পর্যন্ত দায়িত্বে থাকেন। পরবর্তীকালে তৎকালীন প্রধানমন্ত্রী জাফরুল্লাহ খান জামালি পদত্যাগে বাধ্য হলে তিনি ৬ জুন, ২০০৪-এ পাকিস্তানের প্রধানমন্ত্রীর পদ গ্রহণ করেন। তিনি পাকিস্তানের সর্বপ্রথম প্রধানমন্ত্রী যিনি তার এক মেয়াদকাল সম্পূর্ণ করতে পেরেছেন।

শিক্ষাজীবন 
আজিজ পড়াশোনা করেছেন করাচির সেইন্ট প্যাট্রিক হাই স্কুলে। এছাড়া তিনি তার উচ্চমাধ্যমিক সম্পূর্ণ করেন স্কুলের সাথের কলেজ সেইন্ট প্যাট্রিক কলেজ থেকে। ১৯৬৭ সালে তিনি রাওয়ালপিন্ডির গর্ডন কলেজ থেকে বিজ্ঞানে স্নাতক ডিগ্রি লাভ করেন। ১৯৬৯ সালে তিনি করাচির ইন্সটিটিউট অফ বিজনেস অ্যাডমিনিস্ট্রেশন (আইবিএ) থেকে ব্যবসায় প্রসাশন বিষয়ে স্নাতোকত্তর ডিগ্রি লাভ করেন। এই শিক্ষাপ্রতিষ্ঠানটি পাকিস্তানের অন্যতম খ্যাতনামা একটি শিক্ষাপ্রতিষ্ঠান হিসেবে বিবেচিত। আইবিএ-তে পড়াশোনাকালীন ইন্টার্নশিপ হিসেবে তিনি সিটিব্যাংকে যোগদান করেন, এবং এখান থেকেই তার ব্যাংকিং পেশাজীবন শুরু হয়।

তথ্যসূত্র

বহিঃসংযোগ 
 Profile by BBC dated July 30, 2004
 The Turnaround Wizard  - Asia Inc. cover story, March 4, 2004
 Asiasource interview  of Shaukat Aziz dated April 20, 2004
 Shaukat Aziz's Economic Legacy
 A conversation with Pakistan Prime Minister Shaukat Aziz South China Morning Post dated 28 March 2007
 NNDB Profile of Shaukat Aziz
 BOI Pakistan Economic indicators

১৯৪৯-এ জন্ম
জীবিত ব্যক্তি
পাকিস্তানি রাজনীতিবিদ
করাচির রাজনীতিবিদ
সেন্ট প্যাট্রিক উচ্চ বিদ্যালয়, করাচীর প্রাক্তন শিক্ষার্থী
পাকিস্তানের অর্থমন্ত্রী
যুক্তরাজ্যের নাগরিকীকৃত নাগরিক
পাকিস্তান জাতীয় পরিষদ সদস্য ২০০২-২০০৭
পাকিস্তানের প্রধানমন্ত্রী
মুহাজির ব্যক্তি
প্যারাডাইস পেপার্সে নাম থাকা ব্যক্তি
হ্যালো!

হ্যালো! () একটি সাপ্তাহিক ব্রিটিশ ম্যাগাজিন, যা মূলত সেলিব্রেটিদের খবর ও ব্যক্তিগত জীবন সম্পর্কে তথ্যাদি প্রকাশ। যুক্তরাজ্য, আয়ারল্যান্ড, ভারত, সংযুক্ত আরব আমিরাত, স্পেন, মেক্সিকো, তুরস্ক, রাশিয়া, গ্রিস, কানাডাতে ম্যাগাজিনটির সংস্করণ প্রকাশিত হয়। এছাড়া ২০০৭ সাল থেকে সার্বিয়াতেও এটি প্রকাশ পাচ্ছে।

ইতিহাস 
ম্যাগাজিনটির মালিকানা স্বত্ব স্পেনীয় প্রকাশক এডোয়ার্ডো সানচেজ জুনকো। ১৯৮৮ সালে হোলা (¡Hola!) নামে একটি স্পেনীয় ম্যাগাজিন রূপে এর যাত্রা শুরু হয়। ১৯৯৮ থেকে ২০০৪ সাল পর্যন্ত ওলা ! (Ohla !) নামে এর একটা ফরাসী সংষ্করণও প্রকাশিত হতো।

বহিঃসংযোগ 
 Hello! magazine website
 Hello! Serbia official website
 Everything2 article on Hello!
 Hello Greece official website

যুক্তরাজ্যের ম্যাগাজিন
১৯৮৮-এ যুক্তরাজ্যে প্রতিষ্ঠিত
২০০৫-এর কাশ্মীর ভূমিকম্প

কাশ্মির ভূমিকম্প ২০০৫ হচ্ছে পাকিস্তান নিয়ন্ত্রিত  কাশ্মিরে এবং পাকিস্তানের উত্তর পশ্চিম সীমান্ত প্রদেশের মুজাফফরাবাদ শহরে সংঘটিত একটি ভূমিকম্প। ২০০৫ সালের ৮ অক্টোবর পাকিস্তানের স্থানীয় সময় ৮টা ৫২ মিনিট ও ৩৭ সেকেন্ডে (গ্রিনিচ মান সময়: ০৩:৫২:৩৭) ভূমিকম্পটি সংঘটিত হয়। রিখটার স্কেলে ভূমিকম্পটির মাত্রা ছিলো ৭.৬, যা ১৯০৬ সালে সান ফ্রান্সিসকো, ও ২০০১ সালে গুজরাটে সংঘটিত প্রলয়ংকারী ভূমিকম্পের সমান। এ বছরের ৮ নভেম্বর পর্যন্ত সরকারি হিসাব অনুসারে এ ভূমিকম্পে মৃতের সংখ্যা প্রায় ৭৯,০০০, ভারত নিয়ন্ত্রিত কাশ্মিরে মৃতের সংখ্যা আরো প্রায় ১,৪০০, এবং আফগানিস্তানে ৪ জন। এছাড়া হতাহতের ঘটনা ছাড়াও এই ভূমিকম্পের ফলে বিশাল পরিমাণ অবকাঠামো ধ্বংসপ্রাপ্ত হয়। 1935 সালের কোয়েটা ভূমিকম্পকে অতিক্রম করে এটি দক্ষিণ এশিয়ায় আঘাত হানার সবচেয়ে মারাত্মক ভূমিকম্প বলে বিবেচিত হয়।

তথ্যসূত্র 

 "A crisis of neglect". (6 November 2005). New Sunday Times, p. 18.
 "Pneumonia hits Pakistan quake zone". (8 November 2005). New Straits Times, p. 6.
 "Quake death toll now 87,350". (29 November 2005). New Straits Times, p. 6.

বহিঃসংযোগ 

২০০৫-এ ভূমিকম্প

২০১৫-এ পাকিস্তান
২০১৫-এ আফগানিস্তান
কাশ্মীর
কাশ্মীর
আল মুজাহিদী

আল মুজাহিদী (জন্মঃ ১ জানুয়ারি ১৯৪৩) বাংলাদেশের একজন কবি ও সাহিত্যিক। তিনি ষাট দশকের কবি হিসাবে চিহ্নিত। তিন দশকেরও অধিক সময় ধরে তিনি দৈনিক ইত্তেফাক পত্রিকার সাহিত্য সম্পাদক হিসাবে দায়িত্ব পালন করে চলেছেন। তিনি ১৯৭১ খ্রিষ্টাব্দে বাংলাদেশের মুক্তিযুদ্ধে সক্রিয়ভাবে অংশগ্রহণ করেন। কবিতা ছাড়াও তিনি গল্প, উপন্যাস, সমালোচনা ইত্যাদি সাহিত্যের বিভিন্ন শাখায় অবদান রেখেছেন। শিশু সাহিত্যেও তার অবদান উল্লেখযোগ্য।

জন্ম, শিক্ষা, জীবিকা 
জন্মস্থান ও জন্মতারিখ : টাঙ্গাইল, ১ জানুয়ারি ১৯৪৩। পিতা : আবদুল হালিম জামালী ও মাতা : সাখিনা খান। স্ত্রী : পলিন পারভীন। ১৯৫৮ খ্রিষ্টাব্দে তিনি ভিক্টোরিয়া হাই স্কুল থেকে প্রবেশিকা পরীক্ষায় উত্তীর্ণ হন। ১৯৬০ খ্রিষ্টাব্দে টাঙ্গাইলের করটীয়া সাদত কলেজ থেকে উচ্চ মাধ্যমিক পাস করেন্। স্নাতক (কলা) : জগন্নাথ কলেজ, ঢাকা (১৯৬৪); স্নাতকোত্তর (সমাজবিজ্ঞান) : ঢাকা বিশ্ববিদ্যালয় (১৯৬৬); স্নাতকোত্তর (বাংলা ভাষা ও সাহিত্য); ঢাকা বিশ্ববিদ্যালয় (১৯৬৭)। জীবনের শুরু থেকেই তিনি সাংবাদিকতায় নিযুক্ত।  ২০১২ খ্রিষ্টাব্দে তিনি যায়যায় দিন পত্রিকায় সাহিত্য সম্পাদক হিসেবে যোগ দেন৤

প্রকাশিত গ্রন্থাবলী

কবিতা 

 হেমলকের পেয়ালা;
 ধ্রুপদ ও টেরাকোটা;
 যুদ্ধ নাস্তি;
 মৃত্তিকা অতি-মৃত্তিকা;
 প্রিজন ভ্যান;
 দিদেলাস ও ল্যাবিরিস্থ;
 ঈডের হ্যামলেট;
 প্রাচ্য পৃথিবী;
 পৃথিবীর ধুলো,
 সৌর জোনাকি;
 ভিতা নুওভা,
 অ্যাকাডেমাসের বাগান;
 আল মুজাহিদীর শ্রেষ্ঠ কবিতা;
 সআল মুজাহিদীর প্রেমের কবিতা;
 সন্ধ্যার বৃষ্টি;
 কালেরবন্দীতে;
 পাখির পৃথিবী;
 আলবাট্রাস,
 ভঙুর গোলাপ;
 কাঁদো হিরোশিমা কাঁদো নাগাসাকি;
 পালকি চলে দুলকি তালে।

উপন্যাস 
 প্রথম প্রেম;
 চাঁদ ও চিরক’ট;
 মিলু এট ও স্যোন্যাটা;
 লাল বাতির হরিণ;
 রূপোলি রোদ্দুর;
 আলোর পাখিটা;
 ছুটির ছুটি;
 খোকার আকাশ;
 খোকার যুদ্ধ।

ছোটগল্প 
 প্রপঞ্চের পাখি;
 বাতাবরণ;
 ভরা কটাল মরা কটালের চাঁদ।

গবেষণা গ্রন্থ 
 কালান্তরের যাত্রী।

শিশু সাহিত্য 
 হালুম হুলুম;
 তালপাতার সেপাই;
 শেকল কাটে খাঁচার পাখি;
 সোনার মাটি রূপোর মাটি;
 ইস্টিশানে হুইসেল।

প্রবন্ধ 
 সমাজ ও সমাজতত্ত্ব।

অনুবাদ 
 কাইফি আজমির কবিতা;
 পৃথিবীর কবিতা;
 আহমদ ফরাজের কবিতা;
 ঊর্দূ কবিতা;
 হিন্দি কবিতা;
 হাইনরীশ হাইনে-র কবিতা।

পুরস্কার 
 জীবনানন্দ দাশ একাডেমী পুরস্কার;
 কবি জসীমউদ্দীন একাডেমী পুরস্কার;
 মাইকেল মধুসূদন একাডেমী পুরস্কার;
 শেরে বাংলা সংসদ পুরস্কার;
 জয়বাংলা সাহিত্য পুরস্কার;
 একুশে পদক (২০০৩)।
 বাসাসপ কাব্যরত্ন পদক (২০১৮)

তথ্যসূত্র

বহিঃসংযোগ 

 আল মুজাহিদী 

বাংলাদেশী কবি
বাঙালি কবি
বাঙালি শিশুসাহিত্যিক
বাংলাদেশী শিশুসাহিত্যিক
ঢাকা বিশ্ববিদ্যালয়ের প্রাক্তন শিক্ষার্থী
১৯৪৩-এ জন্ম
জীবিত ব্যক্তি
বাংলাদেশের মুক্তিযোদ্ধা
একুশে পদক বিজয়ী
২০শ শতাব্দীর বাংলাদেশী কবি
২০শ শতাব্দীর পুরুষ লেখক
বাঙালি লেখক
১৯৪২-এ জন্ম
বাংলাদেশী পুরুষ কবি
লি স্ট্র্যাসবার্গ

লি স্ট্র্যাসবার্গ () (জন্ম: ১৭ নভেম্বর, ১৯০১ – ১৭ ফেব্রুয়ারি, ১৯৮২) একজন মার্কিন চলচ্চিত্র অভিনেতা, পরিচালক, এবং অভিনয় শিক্ষক। ১৯৫১ সালে তিনি নিউ ইয়র্কে অলাভজনক অ্যাক্টরস স্টুডিও-এর পরিচালক হন, যা যুক্তরাষ্ট্রের অন্যতম একটি অভিনয় স্কুল। ১৯৬৯ সালে নিউ ইয়র্কে স্ট্র্যাসবার্গ নিজেই অভিনয় শেখার স্কুল লি স্ট্র্যাসবার্গ থিয়েটার ইন্সটিটিউট গড়ে তোলেন, যেখানে তিনি তার শুরু করা অভিনয় কৌশলগুলো শিক্ষা দিতেন।

তার প্রাক্তন ছাত্র এলিয়া কাজানের পরিচালিত চলচ্চিত্র ইস্ট অফ এডেন(১৯৫৫)-এর জন্য তিনি জেমস ডিনের সাথে যৌথভাবে একাডেমি পুরস্কারের জন্য মনোনয়ন লাভ করেছিলেন। বর্তমান বছরগুলোতে সিডনি লুমেটের মতো পরিচালকরা স্ট্র্যাসবার্গের তত্ত্বীয় অভিনয়কে অনুসরণ করেন।

তথ্যসূত্র

বহিঃসংযোগ 
 Official website 
 Strasberg video lectures
 The Lee Strasberg Theatre & Film Institute
 
 
 John Strasberg Studios
 Photo & Gravesite
 Audio Interview with Lee Strasberg on WGBH

১৯০১-এ জন্ম
১৯৮২-এ মৃত্যু
মার্কিন চলচ্চিত্র অভিনেতা
পোলীয় ইহুদি বংশোদ্ভূত মার্কিন ব্যক্তি
মার্কিন মঞ্চ অভিনেতা
মার্কিন ইহুদি অভিনেতা
২০শ শতাব্দীর মার্কিন অভিনেতা
মার্কিন যুক্তরাষ্ট্রের নাগরিকীকৃত নাগরিক
খনা

খনা বা ক্ষণা ছিলেন জ্যোতির্বিদ্যায় পারদর্শী এক বিদুষী বাঙালি নারী; যিনি বচন রচনার জন্যেই বেশি সমাদৃত।  মূলতঃ খনার ভবিষ্যতবাণীগুলোই বঙ্গে 'খনার বচন' নামে বহুল পরিচিত।

জন্ম 

মনে করা হয় বঙ্গে পাল সাম্রাজ্যের শাসনামলে অর্থাৎ ৮০০ থেকে ১২০০ খ্রিষ্টাব্দের মধ্যে তার আবির্ভাব হয়েছিল। কিংবদন্তি অনুসারে তিনি বাস করতেন অধুনা পশ্চিমবঙ্গের উত্তর চব্বিশ পরগণা জেলার বারাসাত মহকুমার বেড়াচাঁপার দেউলিয়া গ্রামে (বর্তমান চন্দ্রকেতুগড় প্রত্নস্থল, যেটি খনামিহিরের ঢিবি নামে পরিচিত)। তার পিতার নাম ছিল অনাচার্য। অন্য একটি কিংবদন্তি অনুসারে, তিনি ছিলেন সিংহলরাজের কন্যা।

বিবাহ 
রাজা বিক্রমাদিত্যের রাজ সভার প্রখ্যাত জ্যোতির্বিদ বরাহের ছেলে মিহিরকে খনার স্বামীরূপে পাওয়া যায়। কথিত আছে বরাহ তার পুত্রের জন্ম কোষ্ঠি গণনা করে পুত্রের আয়ু এক বছর দেখতে পেয়ে শিশু পুত্র মিহিরকে একটি পাত্রে করে সমুদ্রে ভাসিয়ে দেন। পাত্রটি ভাসতে ভাসতে সিংহল দ্বীপে পৌছলে সিংহলরাজ শিশুটিকে লালন পালন করেন এবং পরে কন্যা খনার সাথে বিয়ে দেন।

কর্ম 
খনা এবং মিহির দুজনেই জ্যোতিষশাস্ত্রে দক্ষতা অর্জন করেন। মিহির একসময় বিক্রমাদিত্যের সভাসদ হন। একদিন পিতা বরাহ এবং পুত্র মিহির আকাশের তারা গণনায় সমস্যায় পড়লে, খনা এ সমস্যার সমাধান দিয়ে রাজা বিক্রমাদিত্যের দৃষ্টি আকর্ষণ করেন। গণনা করে খনার দেওয়া পূর্বাভাস রাজ্যের কৃষকরা উপকৃত হতো বলে রাজা বিক্রমাদিত্য খনাকে দশম রত্ন হিসেবে আখ্যা দেন।

মৃত্যু 
রাজসভায় প্রতিপত্তি হারানোর ভয়ে প্রতিহিংসায় বরাহের আদেশে মিহির লীলাবতীর জিহ্বা কেটে দেন। এর কিছুকাল পরে খনার মৃত্যু হয়। তবে আমৃত্যু লীলাবতী সত্যের প্রতীক হয়ে ছিলেন। তিনি এমন ভবিষ্যদ্বাণী করতেন, যা হুবহু ফলে যেত। বাঙালি লোকসংস্কৃতিতে এখনো অমৃতবাণীর মতো খনার বচনের প্রচলন রয়েছে।

তথ্যসূত্র

বহিঃসংযোগ 

বাঙালি কবি
মধ্যযুগীয় ভারতীয় কবি
ভারতীয় নারী কবি
বাঙালি মহিলা কবি
হিন্দু কবি
প্রাচীন ভারতীয় দার্শনিক
ভারতীয় মহিলা দার্শনিক
হিন্দু দার্শনিক ও ধর্মতত্ত্ববিদ
৮ম শতাব্দীর হিন্দু
প্রাচীন এশীয় লেখিকা
ধর্মীয় লেখিকা
পশ্চিমবঙ্গের লেখিকা
ভারতীয় জ্যোতিষী
পশ্চিমবঙ্গের পণ্ডিত
বাঙালি লেখক
বারাসতের ব্যক্তি